
న్యూఢిల్లీ : ప్రధాన మంత్రి పదవికి ఉన్న విలువను నరేంద్ర మోదీ తగ్గించారని కాంగ్రెస్ ఆరోపించింది. అమెరికా అధ్యక్షుడు డొనాల్డ్ ట్రంప్ కుమార్తె ఇవాంకా ట్రంప్ పాల్గొంటున్నంత మాత్రానికి హైదరాబాద్లో గ్లోబల్ ఎంటర్ప్రెన్యూవర్షిప్ సమ్మిట్లో పాల్గొన్న మోదీ తన పదవి ఔన్నత్యాన్ని దిగజార్చారని పేర్కొంది.కాంగ్రెస్ అధికార ప్రతినిథి, రాజ్యసభలో ప్రతిపక్ష ఉప నేత ఆనంద్ శర్మ మాట్లాడుతూ ఇవాంకా వంటి బయటివారి నుంచి మోదీకి సర్టిఫికేట్లు కావాలా? అని ప్రశ్నించారు. ఇవాంకా ట్రంప్ హాజరవుతున్న కార్యక్రమానికి వెళ్ళడం ద్వారా మోదీ తన ప్రధాన మంత్రి పదవిని చిన్నబుచ్చారన్నారు. అక్కడ తెలంగాణా ముఖ్యమంత్రి ఉండనే ఉన్నారని, బయటివాళ్ళ నుంచి, అనుమానాస్పద రేటింగ్ ఏజెన్సీల నుంచి  సర్టిఫికెట్ల అవసరం ఏమిటని నిలదీశారు. గుజరాత్ శాసనసభ ఎన్నికలను పరోక్షంగా ప్రస్తావిస్తూ మోదీ గుజరాత్ ప్రజల సర్టిఫికేట్ను కోరాలన్నారు.హైదరాబాద్లో గ్లోబల్ ఎంటర్ప్రెన్యూవర్షిప్ సమ్మిట్లో ఇవాంకా ట్రంప్ మాట్లాడుతూ ప్రధాన మంత్రి నరేంద్ర మోదీపై ప్రశంసలు కురిపించిన సంగతి తెలిసిందే.

newdhilly : pradhaana mantri padaviki unna viluvanu narendra modii tagginchaarani congress aaropinchindi. america adhyakshudu donald trump kumarte ivanka trump paalgontunnanta maatraaniki hyderabadlo global enterprenuvershyp sammitlo palgonna modii tana padavi aunnatyaanni digajaarchaarani perkondi.congress adhikara pratinithi, rajyasabhalo pratipaksha upa netha anand sharma maatlaadutuu ivanka vanti bayativari nunchi modeeki certificatelu kavala? ani prasninchaaru. ivanka trump haajaravutunna kaaryakramaaniki velladam dwara modii tana pradhaana mantri padavini chinnabuchchaarannaaru. akkada telamgaanaa mukhyamantri undane unnaarani, bayativalla nunchi, anumaanaaspada rating agencyla nunchi  certificatla avasaram emitani niladeesaaru. gujarat saasanasabha ennikalanu parokshamgaa prastaavistuu modii gujarat prajala sartifiketnu koralannaru.hyderabadlo global enterprenuvershyp sammitlo ivanka trump maatlaadutuu pradhaana mantri narendra modeepai prasamsalu kuripinchina sangati telisinde.